Csigák kagylók 


búvár zsebkönyvek 


Móra 


KROLOPP-LEXA 


Csigák, kagylók 


BÚVÁR ZSEBKÖNYVEK 


MÓRA FERENC KÖNYVKIADÓ 


ÍRTA DR. KROLOPP ENDRE 


RAJZOLTA LEXA KLÁRA 


A CÍMLAPOT URAI ERIKA TERVEZTE 


MÁSODIK KIADÁS 


0 DR. KROLOPP ENDRE, 1981 


0 LEXA KLÁRA, 1981 


Amikor az ősember vagy negyvenezer évvel ezelőtt először fűzött 
nyakláncot tarka csigaházakból, nemcsak a legősibb ékszer készí- 
tésébe fogott, de egy nagy szenvedélybe is: a gyűjtésbe. 

A csigák és kagylók színpompás és formagazdag háza, mond- 
hatnánk, az első luxuscikk volt az ősember kezdetleges kereske- 
delmében. Az ásatások leletei bizonyítják, hogy az ékszerként be- 
csült tengeri csigaházak már az őskorban eljutottak a szárazföldek 
belsejébe is a csere révén. De a csigaház nemcsak az első ékszer 
volt, hanem a legősibb pénz is talán. A csendes-óceáni szigetvilág- 
ban és Afrika belsejében szinte napjainkig a kauri csigák pontosan 
meghatározott értékű házát használták fizetőeszközként. 

A csigagyűjtés kezdetben hasznot hajtó foglalatosság volt, ma 
a búvárkodó ember szépérzékét fejlesztő szórakozás. Igaz, közben 
a kereső, kutató szem előtt a természet újabb és újabb titkai tárul- 
nak fel, s előbb-utóbb a csigagyűjtőt már az is érdekli, hogy mi is 
a neve annak a csigának vagy kagylónak, amit talált, hol és hogyan 
él, milyen az életmódja, vajon hétköznapi faj-e, vagy ritkán fordul 
elő, meglelni tudományos érdekességnek is számít. 

Ez a könyvecske a Magyarországon és közvetlen környékén élő 
206 csiga és kagyló közül a 105 leggyakoribb fajt mutatja be. A há- 
tizsák zsebében lapulva jó szolgálatot tehet a kirándulásokon a fel- 
bukkanó csigák, kagylók felismerésénél vagy a hazavitt zsákmány 
meghatározásánál az otthoni búvárkodáskor. 

A kagylók, csigák puha testét kevés kivétellel (meztelencsigák) 
mésztartalmú, többnyire színes héj: kagylóteknő, illetve csigaház 
védi. A gyűjteményekben leginkább ezeket az üres házakat őrzik. 
Különben is többnyire a házakon találhatók azok a bélyegek is, 
amelyek alapján az egyes csiga- és kagylófajokat egymástól el lehet 
különíteni. 


Ismerkedjünk meg tehát a csigaház, illetve kagylóteknő néhány 
fontos részével, mert erre a későbbiekben szükségünk lesz (lásd 
az I. táblát). 

Ha a csigaházat csúcsával függőlegesen magunk elé tartjuk és 
szembefordítjuk, elsősorban a szájadékra leszünk figyelmesek. 
(A csiga igazi szája az állat testén van, a tapogatók alatt!) Aszerint, 
hogy a szájadék a tengelytől jobb vagy bal kézre esik, jobbra vagy 
balra csavarodott házról beszélünk. A házak nagy többsége jobbra 
csavarodott. A szájadékban néha fogszerű lemezkék (ún. , fogak") 
vannak. A csúccsal ellentétes oldalon sokszor hengeres mélyedés 
látható, ez a ház köldöke. A házat a csúcs és a szájadék közt levő 
kanyarulatok alkotják, ezek érintkezési vonala a varrat. A kanya- 
rulatok számát (K), a ház magasságát, amit a csúcstól a szájadék 
aljáig mérünk (M) és szélességét (Sz), illetve ezek határértékeit 
milliméterben adjuk meg. 

A kagylóteknő a csigaháznál egyszerűbb felépítésű. A két tek- 
nőt a zárópánt tartja össze, amely az állat pusztulása után könnyen 
széthasad, és a teknők különválnak. A többnyire hosszúkás tek- 
nőn elöl a búbot látjuk. A teknő belső oldalán (amit legtöbb kagy- 
lónknál gyöngyházréteg borít) a búb alatt a zárpárkányzatot, ezen 
a fogakat találjuk. A két teknő fogazata úgy illik össze, mint az 
ajtózár a hozzá illő kulccsal. A teknő belsejében izombenyomatokat 
láthatunk. Ha az idetapadó izmokat átvágjuk, a kagyló szét- 
nyílik. 

Tavasszal vagy ősszel induljunk csigát gyűjteni. Nem kell meg- 
ijedni az esőtől, mert épp akkor bújnak elő rejtekhelyükről, és 
a füvön, lehullott avaron, növények levelein vagy a sziklákon 
mászkálnak. Száraz időben kövek, lehullott lomb alatt és szikla- 
repedésekben érdemes kutatni utánuk. Az üres héjak legtöbbször 
éppolyan jól meghatározhatók, mint az élő példányok. VÍíZzi- 
csigákat és kagylókat a partról hálóval, legbiztosabban azonban 
a vízbe gázolva gyűjthetünk; üres házakat a partra vetett horda- 
lékban bőven találhatunk. 

VÍZICSIGÁK 


1. Rajzos csiga (Theodoxus danubialis). K: 3, M: 5-7, Sz: 9-15. 
Nagyobb folyóinkban (Duna, Dráva, Zala, Mura) él. Hogy a víz- 
áramlás el ne sodorja, szilárdan a kövekre, kavicsokra tapad. 
Kopolltyús csiga, ezért képes a vízben elnyelt oxigénből lélegezni. 
Talpán szaruszerű héjfedőt visel, amivel a házba visszahúzódva 
a szájadékot elzárja (hasonló héj fedője van az összes kopoltyús 
csigának). Házán sokszor apró sárga, daraszerű kiemelkedés van: 
ezek a peték, amelyeket az állat fajtársai raktak a héjra, máskor 
csak kövekre. A folyóvizek szennyeződésével egyre inkább ritkul. 


2. Fekete csiga (Theodoxus prevostianus). K: 3, M: 3-5, Sz: 6-9. 
Fekete vagy sötétlila házán gyakran sötétebb zegzugos rajzolat 
tűnik fel. Langyos hévízekben (16-25 "C) él, kevés lelőhelyét 
ismerjük (Tata, Miskolc-Tapolca, Diósgyőr, Kácsfürdő, Sály). 


3. Bödöncsiga (Theodoxus transversalis). K: 3, M: 4-5, Sz: 9-11. 
Ez is folyóvízi faj, a Duna, Tisza, Dráva, Mura, Zagyva, Hernád 
medrében nagyobb számban is előfordul. Házát három feketés 
vagy sötétlila — erősebb vagy haloványabb — hosszanti csík díszíti. 


4. Folyami bödöncsiga (Theodoxus fluviatilis). K: 3, M: 4-5, 
Sz: 9-10. Hajókra tapadva a szomszédos országok folyóiból hur- 
colódott be a Tiszába is, ahol Szeged mellett gyűjtötték. Várható, 
hogy másutt is megtelepszik folyóvízeinkben. 


5. Patakcsiga (Sadleriana pannonica). K: 4-5, M: 2-4, Sz: 2-3. 
A Bükk hegység és a Tornai Karszt (Jósvafő-Aggtelek környéke) 
forrásainak, tiszta vizű patakjainak lakója. A forrásokban tenyé- 
sző vízinövényeket és a köveket sokszor valósággal ellepi, de nem 
könnyű észrevenni, mert házát gyakran zöld moszatbevonat fedi. 


1. Közönséges vízicsiga (Bithynia tentaculata). K: 5-6, M: 8-16, 
Sz: 6-9. A leggyakoribb kopoltyús vízicsigánk. Főleg állóvizek- 
ben, pocsolyákban, holtágakban, kisebb tavakban, mocsarakban 
található, de lassú folyású vizekben is előfordul. Megél a langyos 
vizű hévforrásokban is (25 "C-ig), érdekes, hogy ott a példányok 
az átlagnál kisebbek. Ha kézbe vesszük, az állat behúzódik há- 
zába, és a héjfedővel elzárja szájadékát, mintha ajtót csukna be. 
Héj fedője a szájadék alakját követi, ezért felül kihegyesedik. 


2. Kis vízicsiga (Bithynia leachi). K: 4-5, M: 5-12, Sz: 4-8. Ez 
a csiga is az állóvizek lakója, de ritkább, mint az előző faj. Kanya- 
rulatai az igen mély varratok következtében lépcsőzetesen helyez- 
kednek el egymás fölött, héjfedője kerekded. 


3. Folyami fialló csiga (Viviparus acerosus). K: 7, M: 30-55, 
Sz: 23-37. Legnagyobb kopoltyús csigánk. Zöldesbarna házát 
legtöbbször három vörösesbarna csík díszíti. Héj fedője vékony, 
szaruszerű anyagból álló lemez, amely a szájadék alakját követi, 
és ezért felül kissé kihegyesedik. Lassú folyású vizekben, holtágak- 
ban, kisebb tavakban az iszapos fenéken mászkál. Fejének or- 
mányszerű nyúlványával turkál az iszapban. Tápláléka minden- 
féle apró féreg és növényi törmelék. Elevenszülő (pontosabban: 
elevent tojó), mert a peték még az anyai szervezetben érnek meg, 
s a petékből kikelő, kb. fél cm-es kicsik , megszületésük" után 
azonnal mászkálni tudnak. A hímek háza karcsúbb, a nőstényeké 
szélesebb. 


4. Fialló csiga (Viviparus contectus). K: 6, M: 30-42, Sz: 22-35. 
Hasonlít az előző fajhoz, de zömökebb termetű, varratai mélyeb- 
bek, kanyarulatai lépcsőzetesebbek. Mocsarakban, iszapos fenekű 
tavakban él. Héj fedője barnás, szaruszerű lemez. Ez a faj is eleven- 
szülő. Érdekes életmódját és szaporodását kitűnően tanulmányoz- 
hatjuk, mert jól lehet tartani akváriumban is. 


III. tábla 


1. Kerekszájú csiga (Valvata piscinalis). K: 4, M: 6, Sz: 5. Ennek 
a gömbölyded-kúpos, tompa csúcsos házú csigának szájadéka tel- 
jesen kerek, ami az összes eddig bemutatott fajtól megkülönböz- 
teti. Álló- és lassan folyó vizekben él, az ország egész területén 
elég gyakori. Kopoltyúja kis, mintegy 2 mm-es, madártollhoz 
hasonló szerv, amit a csiga kitol a szájadékán. A kopoltyú a ház 
fölé nyúlik, a csiga ezzel veszi fel a vízben elnyelt levegőt. Kerüli 
a szennyezett vagy mocsaras vizeket. 


2. Folyami kerekszájú csiga (Valvata naticina). K: 3, M: 4-5, 
Sz: 5-6. Hasonlít az előző fajhoz, de háza lapítottabb, utolsó ka- 
nyarulata jobban kiszélesedik. Kizárólag folyóvizekben él. Nálunk 
csak a Dunából ismeretes, azonban ott sem gyakori. Kopoltyúja 
ennek is madártoll alakú, mint a kerekszájú csigáé. 


3. Lapos kerekszájú csiga (Valvata cristata). K: 3, M: 1, Sz: 3-4. 
Háza egy síkban felcsavart, így teljesen lapos. A többi lapos házú 
vízicsigától (vízi tüdőcsigák, lásd később) teljesen kör alakú szá- 
jadéka különbözteti meg, valamint az élő állaton a feltűnő toll- 
kopoltyú. Állóvizekben, különösen a vízinövényzettel gazdagon 
benőtt mocsaras helyeken találjuk. 


4. Kavicscsiga (Lithoglyphus naticoides). K: 4, M: 7-12, Sz: 7-10. 
Kúpos háza apró kavicsra emlékeztet. Héja vastag, így a sebesen 
áramló víz és a görgetett hordalék koptató hatásának is jól ellen- 
áll. Folyókban, csatornákban, nagyobb tavakban a homokos fe- 
néken mászkál. Rátapad a hajók aljára, így a vízi utakon oda is 
eljutott, és ott is megtelepedett, ahol korábban nem élt. Nálunk 
a Dunából, Rábából, Tiszából, Bodrogból, Galgából ismeretes, 
de gyakori a Balatonban is. Szerves iszappal táplálkozik, ezzel 
részt vesz a vizek biológiai öntisztulásában. 

IV. tábla 


1. Folyamcsiga (Fagotia acicularis). K: 8-10, M: 16-24, Sz: 6-8. 
Vastag héjú, szarubarna vagy zöldes árnyalatú, tornyos házát gyak- 
ran sárgásbarna csík díszíti. Az állat feje ormányszerűen megnyúlt, 
tapogatói hosszúak, fonalszerűek. Folyóvizekben, a meder alján, 
köveken mászkálva él. Nálunk a Dunában, a Lajtában és a Ker- 
kában fordul elő. Ismeretes továbbá langyos hévforrásokból is, 
de a hévforrásokban (Tata, Diósgyőr-Tapolca, Kácsfürdő) élő 
példányok mindig sötétebb színűek, kisebbek, karcsúbbak, átlag- 
méretük: M: 12-16, Sz: 4-6. 


2. Pettyes csiga (Fagotia esperi). K: 8-9, M: 15-22, Sz: 6-10. 
Hasonlít az előző fajhoz, de annál zömökebb termetű, és házát 
apró vörösbarna foltok díszítik. Ez a díszítés nem mindig látható, 
mert a héját sokszor sötét színű bevonat borítja. Ez a csiga is 
folyóvízi faj. A Dunában itt-ott, a köveken mászkálva még meg- 
található, de a víz szennyeződése már sok helyről kipusztította, 
és így manapság főleg a partra kikotort dunai kavicsból gyűjthet- 
jük a pöttyös csigaházakat. A Dunán kívül a Lajtában található. 
Hévforrásaink közül csak Tatán élt, de ott nemrég kipusztult. 


3. Szávai vízicsiga (Amphimelania holandri). K: 5-7, M: 9-23, 
Sz: 8-13. Igen változékony faj (a, b). Háza zömökebb, vagy nyúl- 
tabb kúp alakú. Héja sima vagy tarajszerű élekkel díszített, ame- 
lyeken csomószerű duzzanatok is ülhetnek. Színe a sárgásbarna és 
a sötétbarna közt változik, egyszínű vagy két-négy sötétbarna 
csíkkal díszített. Folyóvízi állat, leggyakrabban a Szávából és 
mellékfolyóiból kerül elő. Magyarországon a Dráva, Mura, Kerka 
és Zala folyókból gyűjtötték, de mindenütt csak néhány lelőhelye 
ismeretes. 

1. Éles csiga (Planorbis planorbis). K: 5-6, M: 3-4, Sz: 12-21. 
Sárgás-szarubarna házát felül domború, alul lapos kanyarulatok 
alkotják. Az utolsó kanyarulat alsó széle közelében élesen kiálló 
taraj fut. Az iszapos fenekű, növényzettel gazdagon benőtt álló- 
vizeket, árkokat kedveli. Az eddig ismertetett vízicsigákkal ellen- 
tétben nem kopoltyúval lélegzik a vízben elnyelt oxigénből, hanem 
időnként a víz felszínére kikapaszkodva, köpenyüregébe levegőt 
szív (,tüdős csigák"). A víz szennyeződésével járó oxigénhiány 
így nem zavarja, és a víz kiszáradását is ideig-óráig elviseli. Hosz- 
szú, serteszerű tapogatói vannak, szemei azonban nem ezek végén 
találhatók, hanem a tapogatók tövénél helyezkednek el (,ülő- 
szemű tüdőscsigák"). Vére piros, ezért testszíne sötét vöröses- 
barna. Egyik leggyakoribb vízicsigánk. Különösen a síkságok és 
dombvidékek vizeiben gyakori, de az alacsonyabb hegységekben 
is megtalálható. Mostoha körülmények között, például kiszáradó- 
félben levő pocsolyában, méretei jóval az átlag alatt maradnak, 
a nagyobb, állandó vízállású helyeken viszont általában nagyobb 
termetű példányok élnek. 


2. Tányércsiga (Planorbarius corneus). K: 5-6, M: 11-19, Sz: 27- 
40. Nagy, lapos háza zöldesbarna vagy vörösesbarna. Felülete sok- 
szor rácsos-ripacsos. Növényekkel gazdagon benőtt holtágakban, 
tavakban, mocsarakban mindenütt megtalálható, de kisebb pocso- 
lyákban és árkokban is gyakori. Petéit kocsonyás anyagba ágyaz- 
va, csomókban rakja le. A fiatal állat házát sűrün álló vékony, 
igen apró serték fedik, amelyek a kanyarulaton hosszanti sorokba 
rendeződnek. Amikor a serték kihullnak, az idősebb állatok házán 
igen apró bemélyedések maradnak a hajdani serték helyén. Ez 
okozza a kezdőkanyarulatok sajátos selymes fényét. 

VI. tábla 


1. Vízicsiga (Anisus spirorbis). K: 5-6, M: 1-2, Sz: 6-7. Korong 
alakú házának kanyarulatai felül domborúbbak, alul lapítottab- 
bak, kerülete így kissé szögletes. Szájadékán belül fehér ajakszerű 
megvastagodás lehet. A vörösbarna testű csiga balra billentve 
hordozza házát (ez a sajátság egyébként az összes lapos házú vízi- 
csigára is vonatkozik). Főleg a kisebb állóvizekben, mocsarakban 
honos. Rendkívül igénytelen, előfordul olyan vizekben is, ahol 
más vízicsiga már nem tud megélni, például az alföldi szikes ta- 
vakban vagy a homokbuckák közti mélyedésekben meghúzódó 
időszakos pocsolyákban. Átvészeli a kiszáradást is, kihúzza egy 
kevés nedvességgel is a következő esőig, amikor élőhelye ismét 
megtelik vízzel. Leggyakoribb az Alföldön, de gyakori a Dunán- 
túlon is, míg a hegyvidéken ritkábban akadunk rá. 


2. Lemezcsiga (Anisus vortex). K: 6-7, M: 1-2, Sz: 8-11. Háza 
igen lapos, ugyanakkor élesen tarajos, így lemezszerű. Héja vé- 
kony, áttetsző, ezért látni lehet testében a szerveket, jól megfigyel- 
hetjük például szívének lüktetését. Vízinövényekkel gazdagon be- 
nőtt kisebb állóvizekben sokfelé gyakori, de a nagyobb tavak és 
folyók parti vizeiben is előfordul. 


3. Rácsos csiga (Gyraulus albus). K: 4-5, M: 1-3, Sz: 4-8. Zöldes- 
fehér vagy sárgásszürke háza selyemfényű. Nagyítóval megnézve 
hosszanti párhuzamos sorokba rendeződő kiemelkedéseket és ezt 
keresztező vonalakat látunk, ami rácsos felületet eredményez. 
Utolsó kanyarulata a szájadék táján erősen kitágul, az utolsó előt- 
tinél két-háromszor szélesebb. Érdemes megfigyelni, hogy szája- 
dékának síkja milyen ferde, a héj ugyanis felül előbbre nyúlik, mint 
alul. Az álló- vagy lassan folyó vizek növényzettel kevésbé benőtt 
részeit kedveli. 

VII. tábla 


1. Pogácsacsiga (Bathyomphalus contortus). K: 7-8, M: 1-2, Sz: 
4-6. Háza pogácsára vagy még inkább szorosan felcsavart szíjra 
emlékeztet. Felső oldala sík, az alsó tölcsérszerűen bemélyedt. 
Mivel kanyarulatai magasak és igen keskenyek, így szájadéka is 
keskeny, félhold alakú. Álló- és lassan folyó vizekben, a növénye- 
ken mászkál. 


2. Gombcsiga (Segmentina nitida). K: 4-5, M: 1-2, Sz: 4-8. Háza 
felül domború, alul lapos gombra emlékeztet. Utolsó kanyarulata 
három-négyszer szélesebb az előzőnél, az alsó oldal közelében 
taraj fut rajta végig. A héj felülete mindig ragyogóan fényes. Az 
utolsó kanyarulat üregét néhány, egymástól szabályos távolságra 
levő, három részből álló, fehér zománcszerű duzzanat szűkíti. 
A három duzzanatból kettő a kanyarulat felső, illetve alsó olda- 
lán, míg a harmadik az előző kanyarulat falán helyezkedik el. 
Kisebb tavakban, mocsarakban gyakori. 


3. Sapkacsiga (Ancylus fluviatilis). M: 4-9, Sz: 3-7. Háza nem 
csavarodott, hanem egyszerű kúp alakú. Csúcsa hátrafelé hajlik, 
és kissé jobbra néz. A ház körvonala széles ellipszis forma. Héja 
vékony, fehéres-sárgás színű, áttetsző. Folyóvizekben, ritkábban 
nagyobb tavakban, erősen a kövekre tapadva él. Nálunk a hegy- 
vidék lakója, de ott is csak kevés helyről ismeretes (Mátra, Bör- 
zsöny, Pilis). 


4. Pajzscsiga (Acroloxus lacustris). M: 7-8, Sz: 3-4. Az előző faj- 
hoz hasonlóan háza nem csavarodott. Körvonala hosszúkás, négy- 
szögletesbe hajlik. Alakja középen kiemelkedő pajzsra emlékeztet, 
hegyes csúcsa hátrafelé és balra irányul. Héja igen vékony, töré- 
keny. Álló- és lassan folyó vizekben, a vízinövények levelére és 
szárára, legtöbbször nádszálak vízben levő részére tapadva él. 
A síkságon és dombvidéken elterjedt faj, de nagyobb tömegben 
sehol sem található. 

VIII. tábla 


1. Iszapcsiga (Lymnaea stagnalis). K: 7-8, M: 42-67, Sz: 21-33. 
Legnagyobb termetű vízicsigánk. Szürkés vagy szarusárga színű 
házának utolsó kanyarulata erősen kiöblösödik, a ház nagyobb 
részét ez alkotja. Álló- és lassan folyó vizekben mindenütt gya- 
kori, de különösen az iszapos fenekű vizeket kedveli. Házának 
alakja erősen változó. Ahol szabadon mozoghat, ott karcsúbb 
példányai élnek, növényzettel gazdagon benőtt pocsolyákban szé- 
lesebb házúakat találunk. Vízinövényekkel, moszatokkal, növé- 
nyi törmelékkel táplálkozik. 


2. Mocsári csiga (Lymnaea [Stagnicola] palustris). K: 6-7, M: 
20-50, Sz: 10-21. Szarubarna háza tornyosan megnyúlt, a héj 
felülete sokszor hálózatos. Alakja változó, karcsúbb és zömökebb 
egyedei ismeretesek. Mocsarakban, pocsolyákban, tavakban él, 
de vízlevezető árkokban, vízmedencékben is találhatjuk. 


3. Pocsolyacsiga (Lymnaea [Radix] peregra). K: 3-5, M: 15-29, 
Sz: 10-28. Az előző fajoknál kisebb, változékony. Egyik típusa 
hegyesebb, vastagabb héjú, kanyarulatai lépcsőzetesek. Ilyenek 
élnek a kisebb állóvizekben, pocsolyákban, a nedves rétek tocso- 
góiban. Ez a típus található a langyos hévizekben és a hegyvidék 
hideg vizű patakjaiban is. A másik típus héja vékony, háza széles 
tojásdad alakú, szinte az egész házat az utolsó nagy kanyarulat 
alkotja. Főként a holtágak, tavak és mocsarak növényzettel gaz- 
dagon benőtt részeiben otthonos. 


4. Fülcsiga (Lymnaea [Radix] auricularia). K: 4, M: 25-30, Sz: 
20-26. Vékony héjú házának utolsó kanyarulata igen erősen kitá- 
gult, ezzel megszabja az egész ház alakját. Szájadéka a kiöblösö- 
dött utolsó kanyarulatnak megfelelően fül alakú. A hasonlóságot 
fokozza, hogy szegélye sokszor visszahajlik. Héja vékony, sárgás- 
fehér vagy szaruszínű. Növényzettel benőtt nagyobb álló- és las- 
san folyó vizekben él. 

IX. tábla 


1. Májmételyes csiga (Lymnaea [Galbal truncatula). K: 5-6, M: 
5-15, Sz: 3-6. Szarusárga héjának kanyarulatai lépcsőzetesen he- 
lyezkednek el egymás fölött, utolsó kanyarulata nem tágul ki fel- 
tűnőbben. Mocsarak és kisebb állóvizek, árkok lakója. Megél a 
nedves réteken, a füvek tövén, sások zsombékja közt meggyűlő 
vízben és a források tocsogós környékén is. A májmétely köztes 
gazdája, a féreg egyik fejlődési alakja ugyanis ebben a csigában 
élősködik. A juhok legelészés közben a füvön mászkáló csigákat 
is megeszik, így az élősködő a májukba vándorol, és ott nagyobb 
tömegben megtelepedve, pusztulásukat okozza. Ma már hatásos 
gyógyszerekkel tudunk védekezni ez ellen az élősködő ellen is. 


2. Hólyagcsiga (Physa fontinalis). K: 4-5, M: 10-14, Sz: 6-8. 
Háza a legtöbb csigával ellentétben nem jobbra, hanem balra csa- 
varodott (ha csúcsával fölfelé tartjuk, és a szájadéka felénk néz, 
az a tengelytől bal kézre esik). Az utolsó kanyarulat erősen kitá- 
gul, így az alacsony ház hólyagszerű, annál is inkább, mert héja 
vékony, sárgás és nagyon fénylő. Az állat talpa hosszan kihegye- 
sedik. A sík- és a dombvidékek állóvizeinek lakója. 


3. Nagy balogcsiga (Aplexa hypnorum). K: 6, M: 12-15, Sz: 5-7. 
Háza az előző fajhoz hasonlóan balra csavarodott, de nagyobb, 
karcsúbb, utolsó kanyarulata nem tágul ki annyira. Az Alföldön 
elég gyakori, a Dunántúlon ritka. 


4. Kétéltű csiga (Carychium minimum). K: 4-5, M: 2, Sz: 1. Igen 
megnyúlt, apró háza víztisztán áttetsző vagy fehéres. Az állat teste 
is fehér. Szájadékának pereme megvastagodott, benne nagyítóval 
három fogat lehet látni. Szárazföldön, de csakis nagyon nyirkos 
helyeken: vizek partján, lápos, nedves réten, moha közt, nedves 
fadarabok és kövek alatt található. Gyakori faj, de kicsinysége 
miatt nehéz észrevenni. 


22 


SZÁRAZFÖLDI CSIGÁK 


1 Borostyánkőcsiga (Succinea putris). K: 3-4, M: 15-32, Sz: 7- 
17. Hosszúkás tojásdad házát nagyobbrészt a kitágult utolsó ka- 
nyarulat alkotja, szájadéka ennek megfelelően nagy. Héja igen 
vékony, áttetsző, sárgás-vöröses, borostyánszínű. Szeme a két pár 
tapogató közül a hosszabbik csúcsán ül (, nyelesszemű tüdőscsi- 
gák"), ami jellemző a többi, ezután sorra kerülő szárazföldi csi- 
gára is. Erősen vízhez kötött állat, vagy a vízparti nádon, sáson, 
füzesen mászkál, vagy nedves réten, lápon, ártereken találjuk. 
A szárazságot nem viseli el. Teste sokszor annyi vizet vesz magába, 
hogy nem is tud teljesen visszahúzódni házába. Eleven, zöld és 
fonnyadt növényi részekkel táplálkozik. 


2. Karcsú borostyánkőcsiga (Succinea elegans). K: 3, M: 9-16, 
Sz: 5-8. Háza kisebb, karcsúbb az előző fajnál. A ház hosszanti 
tengelye és a szájadék tengelye nem esik egybe. Életmódja meg- 
egyezik az előző fajéval. 


3. Kis borostyánkőcsiga (Succinea oblonga). K: 3-4, M: 6-14, Sz: 
4-7. Utolsó kanyarulata az egész háznak csak kisebb része, ezért 
szájadéka is kisebb, kerekebb. A borostyánkőcsigák közül ez a faj 
van a legkevésbé vízhez kötve: nedves rétek, vizek partján él, de 
már az alföldi szikes réteken is előfordul. 


4. Ragyogó csiga (Cochlicopa lubrica). K: 5-6, M: 6-7, Sz: 3. 
Háza karcsú tojásdad alakú. Áttetsző, sötét szarusárga vagy Vvö- 
rösesbarna héjának csillogó felülete sima. Szájadékpereme belül 
megvastagodott. Nedvességkedvelő; nyirkos réteken, bokrok sű- 
rűje alatt, üde talajú erdőkben, szárazabb helyeken pedig a kövek 
és fadarabok alá húzódva él. A zöld és elsárgult növényrészeken 
kívül alsórendű gombákkal (penészgombákkal) táplálkozik. 

1. Sokfogú csiga (Abida frumentum). K: 8-12, M: 6-12, Sz: 3-4. 
Háza hengeres orsó alakú. Sárgás vagy barnás szaruszínű héja 
finoman, szabályosan bordázott, selyemfényű (a bordázottság na- 
gyító alatt jól látszik). Szájadékának belső pereme ajakszerűen 
megvastagodott (,ajakduzzanat"). Ezen és a szájadék boltozatán 
8-9 fehér fog, illetve lemezke van. A világosszürke állat mászás 
közben házát vízszintesen lefektetve hordja. Melegkedvelő, a leg- 
több csigával ellentétben jól tűri a szárazságot. Száraz réteken, 
napos lejtőkön, sziklapárkányokon, a fű és moha közt vagy a szik- 
lákon, kőfalakon mászkálva él. A síkságokon, dombvidékeken és 
az alacsonyabb hegységekben gyakori. 


2. Hamvas csiga (Chondrina clienta). K: 6-7, M: 5-8, Sz: 2-3. 
Háza hosszú, hegyes kúp alakú. Színe vörösbarna, többnyire kékes 
árnyalattal, ezért nevezik hamvasnak. Szájadékában 7 fehér, fog- 
szerű lemezke van, közülük néhány világos vonalként a héjon is 
áttűnik. Sziklalakó állat, csak mészsziklákon vagy azok repedé- 
seiben található. Száraz időben a sziklához tapad, esős időben 
mászkál. A sziklára telepedett zuzmókkal és moszatokkal táplál- 
kozik. A Bükk és a Tornai Karszt vidékén gyakori, a Dunántúli- 
középhegységben több helyütt előfordul. 


3. Hordócsiga (Orcula dolium). K: 8-10, M: 4-10, Sz: 2-5. Hen- 
geres, illetve hordó alakú házának csúcsa kihegyesedő. Héja sár- 
gás- vagy vörösesbarna. Szájadékában ajakduzzanatot és 3-4 fo- 
gat láthatunk. Hegyvidéki állat, főleg a mészkőhegységek mohos 
szikláin vagy a lehullott levelek avarjában él. 


4. Tompavégű csiga (Orcula doliolum). K: 8-10, M: 5-7, Sz: 2-3. 
Háza kisebb, mint az előző fajé, hordószerű ugyan, de csúcsa fél- 
gömb alakú. Sárgásbarna héját ritkásan álló, vékony, bordaszerű 
kiemelkedések fedik. Szájadékában fehér ajakduzzanat és 3 fog 
van. A Dunántúlon és az Északi-középhegység területén él. 

XII. tábla 


1. Bábcsiga (Pupilla muscorum). K: 6-7, M: 3-5, Sz: 1-2. Apró, 
hengeres háza szaruszínű. Szájadékában nagyítóval parányi, fehér 
fogat és a peremet kísérő fehér ajakduzzanatot láthatunk. Száraz, 
néha nedvesebb területeken a fű, lehullott lomb, mindenféle növé- 
nyi maradvány vagy kövek alól kerül elő. 


2. Törpecsiga (Vertigo pygmaea). K: 5, M: 2, Sz: 1. Legkisebb 
csigáink egyike. Vörösesbarna vagy szaruszínű háza tojásdad. Szá- 
jadékában ajakduzzanat és 5 apró fog van. Leggyakoribb nedves 
réteken a fű és moha között, de megél szárazabb helyeken is. 


3. Balogcsiga (Vertigo angustior). K: 5-6, M: 2, Sz: 1. Hasonlít 
az előző fajhoz, de háza balra csavarodott. Szájadékában 4 apró 
fog, illetve lemezke van. Nedves réteken, nyirkos erdők és bozó- 
tosok alján él. 


4. Tüskés csiga (Acanthinula aculeata). K: 4, M: 2, Sz: 2-3. Göm- 
bölyded, tompa csúcsú házának felületét bordaszerű kiemelkedé- 
sek borítják, amelyek különösen az utolsó kanyarulaton erősek, 
és annak peremén tüskeszerű nyúlványokká fejlődnek. Hegy- és 
dombvidéki erdőkben, az avarban és fadarabok alatt található. 


5. Bordás csiga (Vallonia costata). K: 4, M: 1,5, Sz: 2-3. Háza 
az előző fajnál laposabb. Kanyarulatai bordázottak, az utolsó 
kanyarulaton nagyítóval mintegy 30 bordát lehet megolvasni. 
Köldöke tág. Az utolsó kanyarulat a szájadék táján erősen kitágul. 
A szájadék pereme belül gyűrűszerűen megvastagodott. Moha és 
fű közt, fadarabok és kövek alatt gyakori. 


6. Paránycsiga (Punctum pygmaeum). K: 4, M: 1, Sz: 1-2. Háza 
lapos, köldöke tág, tölcsérszerű, kanyarulatai lassan, egyenletesen 
szélesednek. Héja áttetsző, igen finoman bordázott. Erdőkben: 
fű közt, lehullott lomb és fadarabok alatt él. 

XIII. tábla 


1. Tonnacsiga (Chondrula tridens). K: 7-8, M: 7-18, Sz: 4-7. 
Hengeres háza sárgás vagy barnás szaruszínű. Szájadékában erős 
ajakduzzanat és általában 3 fog van, néha még egy gyengén fejlett 
negyedik is megjelenik (szegletduzzanat). Melegkedvelő, főleg 
a szárazabb gyepekben és bokrosokban él, ritkábban nedves he- 
lyeken is előfordul. 


2. Csavarcsiga (Ena obscura). K: 6-7, M: 7-10, Sz: 3-4. Meg- 
nyúlt, kihegyesedő, barna színű házát hátrafelé lehajtva és kissé 
jobbra fordítva viseli. Domb- és hegyvidéki erdőkben az avar alatt, 
valamint sziklákon él. 


3. Szárazföldi ajtóscsiga (Pomatias elegans). K: 5, M: 12-17, Sz: 
8-12. Színe szürkés-sárgás vagy húsvörösbe hajló, egyszínű vagy 
3 ibolyásbarna csíkkal tarkázott. A csíkok gyakran háromszög- 
letű részekre darabolódnak. Csúcsa sárga vagy ibolyabarna. Héja 
rácsos felszínű, mert hosszanti és keresztirányú, vékony, borda- 
szerű kiemelkedések borítják, a két utolsó kanyarulaton a hosz- 
szanti bordák erősebbek. Szervezetileg kopoltyús csiga, így héj- 
fedője van, amivel szájadékát el tudja zárni. A szárazföldi életmód 
folytán azonban kopoltyúja visszafejlődött, a , tüdő" falán megy 
végbe a légzés, az oxigén felvétele. Bokrok alatt (száraz helyen), de 
források mellett is megtalálható. Magyarországon ritka, nagyobb 
számban csak a Tihanyi-félszigeten él. 


4. Zebracsiga (Zebrina detrita). K: 6-8, M: 19-29, Sz: 8-12. Meg- 
nyúlt tojásdad háza egyszínű fehér vagy barna harántcsíkokkal 
sávozott (a, b). Szájadéka belül barna, peremét fehér ajakduzza- 
nat kíséri. Az állat sárgásbarna, feje kékesszürke. Házát erősen 
hátrafelé lehajtva hordja. Melegkedvelő csiga. Száraz réteken, gyér 
füvű vagy bokros lejtőkön, utak mentén, szántóföldeken található. 
Elhalt növényi részekkel táplálkozik. 

XIV. tábla 


1. Fényes orsócsiga (Cochlodina laminata). K: 10-13, M: 14-22, 
Sz: 4-5. Háza orsó alakú, sárgás- vagy vörösbarna, fénylő felületű. 
Szájadékában 8 lemez, illetve redő van, ezeknek egy része olyan 
mélyen ül, hogy csak a házat megfelelő helyzetben tartva láthat- 
juk, illetve a héjon tűnnek át (zárosszájú csigák). Szájadéka belül 
barnás színű, fehér garatduzzanata a héjon világossárga sávként 
látszik át. Az állat karcsú teste szürke. Hegy- és dombvidéki erdők- 
ben, lehullott lombok és kövek alatt, sziklákon, fatörzseken, fák 
kérge alatt található. Korhadt növényekkel, alsórendű gombák- 
kal (penészgombák) táplálkozik. 


2. Nagy orsócsiga (Iphigena ventricosa). K: 10-13, M: 14-22, Sz: 
4-5. Vörösbarna, néha feketés, hasas orsó alakú háza finoman bor- 
dázott. Ajakduzzanata barna, lemezeinek és redőinek elhelyezke- 
dése eltér az előző fajtól. Az erdők nyirkosabb részein, korhadó 
fadarabok, fakéreg, moha és kövek alatt él. Hegy- és dombvidé- 
ken helyenként hazánkban is gyakori. 


3. Vésett orsócsiga (Clausilia dubia). K: 10-12, M: 11-15, Sz: 
3-3,5. Háza az előző fajnál kisebb és karcsúbb. Szarubarna, néha 
feketésbarna héja sűrün vonalkázott-bordázott, a bordák köze ke- 
resztirányban rovátkolt, ezért felülete rácsos szerkezetű. Szája- 
déka tojásdad, jól fejlett garatduzzanattal. Jellegzetes redőinek és 
lemezeinek elhelyezkedése. Háza hol zömökebb, hol karcsúbb. 
Erdőkben: sziklákon, fatörzseken, fakéreg és kövek alatt él. 


4. Erdei orsócsiga (Laciniaria biplicata). K: 12, M: 15-24, Sz: 4- 
5,5. Orsó alakú háza szarubarna, sűrűn, erősen bordázott. Szája- 
déka körte alakú, alul csatornás, szegélye megvastagodott. Le- 
mezei, redői a fajra jellemző módon helyezkednek el. Leggyako- 
ribb orsócsigánk, amely erdős, bokros helyen, a lehullott lombok 
és fadarabok alatt az alacsonyabban fekvő tájakon is megtalál- 
ható, de igazi hazája hegyvidékeinken van. 

XV. tábla 


1. Tarka csiga (Discus rotundatus). K: 6, M: 3-4, Sz: 1-2. Lapos 
háza fölül erősen, szabályosan, alul gyengébben bordázott. Színe 
sárgásbarna, szabályos közökben barnásvörös foltok tarkítják, alsó 
oldala egyszínű. Köldöke igen tág, tölcsérszerű. Erdős-bokros 
területeken, az avar és fadarabok alatt, kőtörmelék közt akadha- 
tunk rá. A Börzsönyben, a Bakonyban, a Badacsonyon, Kőszeg 
és Sopron környékén él. 


2. Ragyogó tűcsiga (Cecilioides acicula). K: 5-6, M: 4-5, Sz: 
1-2. Karcsú, tűszerűen megnyúlt háza rendkívül vékony héjú, 
színtelen, teljesen átlátszó (az elpusztult állat háza később tej- 
fehér színű és átlátszatlan lesz). Az állat teste fehér. Mivel a föld- 
ben, sokszor mélyen a talaj felszíne alatt él, teljesen vak. Rejtett 
életmódja miatt ritkán kerül szemünk elé elevenen. Szerves anya- 
gokban gazdag talajokban, főleg a Dunántúlon gyakori. Előkerül 
régi sírokból a csontokról is, ahol valószínűleg az alsórendű 
gombákkal (penészgombák) és bomló szerves anyagokkal táp- 
lálkozik. 


3. Kúpos csiga (Zonitoides nitidus). K: 5, M: 4-5, Sz: 6-7. Át- 
látszó, fényes sárgás vagy vöröses szarubarna háza alacsony kúp 
alakú. Szájadéka majdnem kerek, köldöke tág. Az állat színe ké- 
kesfekete. Erősen nedvességkedvelő, vizek partján, nedves réte- 
ken, ártéri erdőkben a sűrű növényzet közt, vízmosások alján él. 


4. Kövi csiga (Aegopis verticillus). K: 6-7, M: 17-21, Sz: 25-32. 
Gömbölyded-kúpos házának felülete igen finoman rácsos szerke- 
zetű, alul sima, fénylő. Kanyarulatai tarajosak, az utolsók kerü- 
lete azonban legömbölyített. Színe zöldessárga vagy barnászöld. 
Az állat teste karcsú, színe szürke. Lehullott lomb és kövek alatt 
él. Részben növényevő, részben ragadozó, mert gilisztákat, sőt 
csigát is eszik. 

XVI. tábla 


1. Csillogó csiga (Oxychilus draparnaudi). K: 5-6, M: 6-8, Sz: 
13-15. Háza lapos, vékony héjú, nagyon fényes. Színe sárgás 
szaruszínű vagy világos vörösbarna, alul kékesfehér. Héja átlátszó. 
Köldöke tág, tölcsérszerűen táguló. Utolsó kanyarulata a szája- 
dék táján több mint kétszer olyan széles, mint az előző. Az állat 
karcsú, kékesszürke színű. Az avarban és kövek alatt, sziklaüre- 
gekben gyakori, barlangokban is előfordul. Ragadozó csiga, amely 
főleg más, sokszor nálánál is nagyobb csigafajok húsát eszi. Domb- 
vidékeinken és hegységeinkben gyakori. 


2. Átlátszó csiga (Oxychilus glaber). K: 5-6, M: 6-8, Sz: 11-15. 
Hasonlít az előző fajhoz, de kevésbé lapos, köldöke szűk. Utolsó 
kanyarulata a szájadék táján csak másfélszer olyan széles, mint 
az előző. Lehullott lomb, fadarabok és kövek alatt él, barlangok- 
ban is gyakori. Ez is ragadozó, és az előzőhöz hasonlóan igen 
gyors mozgású állat. Az Északi-középhegységben és a Dunántú- 
lon elterjedt, az Alföldön ritka. 


3. Kristálycsiga (Vitrea crystallina). K: 5, M: 1,5-2, Sz: 3-4. Háza 
lapos korong alakú, köldöke szűk. Héja igen vékony, fényes, üveg- 
szerűen átlátszó, zöldes árnyalatú. Az állat karcsú teste fehéres 
színű. A nedvességet kedveli, vízparti növények közt, erdők nyír- 
kos talaján, avar és kövek alatt, sziklaüregekben él. A Dunántú- 
lon és hegységeinkben gyakori, az Alföldön ritka. 


4. Dombi csiga (Aegopinella minor). K: 5, M: 5-6, Sz: 9-11. Háza 
lapos, sárgás vagy zöldes szarubarna, alul fehéres. Héja vékony, 
átlátszó. Köldöke tág, szájadéka tojásdad, tengelye le- és kifelé 
irányul. Utolsó kanyarulata a szájadék táján két és félszer-három- 
szor szélesebb az előzőnél. Az állat színe szürkéskék. Avar, kor- 
hadó fa és kövek alatt, kőtörmelék közt, erdős-bokros területeken 
él. Bomló szerves anyagokkal és csigák, férgek húsával táplál- 
kozik. 

1. Kascsiga (Euconulus fulvus). K: 5-6, M: 3, Sz: 3-4. Háza göm- 
bölyded-kúpos, méhkas alakú. Kanyarulatai igen lassan széle- 
sednek, köldöke tűhegynyire szűk. Szájadéka ellipszis alakú, szé- 
lesebb, mint amilyen magas, pereme éles, nem vastagodott meg. 
Színe világosabb vagy sötétebb szarubarna, áttetsző, fénylő. Az 
állat feketésszürke. Vizek partján, nedves réteken, nedves erdők- 
ben az avar, korhadt fadarabok és kövek alatt él. A Dunántúlon, 
az Alföldön és hegységeinkben szórványosan mindenütt megta- 
lálható. 


2. Üveges csiga (Vitrina pellucida). K: 3-3,5, M: 6, Sz: 5. Háza 
gömbölyded, rendkívül vékony, hártyaszerű héja üvegesen átlát- 
szó. Színtelen vagy sárgás-zöldes árnyalatú. Az állat pusztulása 
után az üres héj zavarossá, átlátszatlanná válik. Utolsó kanyaru- 
lata több mint kétszer szélesebb az előzőnél. Szájadéka kerekded. 
A lehullott lomb alatt, kőtörmelék közt él, nedves környezetben, 
de bokrok, fák védelmében szárazabb helyeken is megtalálható. 
Szórványosan előfordul hegy- és dombvidékeinken, sőt az Alföl- 
dön is. 


3. Félmeztelen csiga (Daudebardia rufa). K: 2,5-3, M: 1,5, Sz: 6. 
Házát majdnem teljesen a kitágult és hosszirányban lemezszerűen 
megnyúlt utolsó kanyarulat alkotja. Szájadéka majdnem vízszin- 
tes helyzetű, köldöke tág. Héja igen vékony, átlátszó, zöldessárga, 
néha vörösesbarna színű. A kékesszürke állat jóval nagyobb, mint 
a háza, nem tud visszahúzódni belé. A ház, mint valami sapka, 
ül az állat testén, a legfontosabb szerveket védi. Ragadozó csiga, 
amely főleg földigilisztákat, más csigafajokat, ászkákat eszik. Mé- 
lyen a lehullott lomb és kövek alatt, laza földben, barlangokban él. 
Domb- és hegyvidékeinken sokfelé megtalálható. 

1. Nagy meztelencsiga (Limax maximus). Hossza: 100-200 mm. 
Színe igen változó, legtöbbször szürke, barnával vagy feketével 
tarkázott, foltos. Bőre ráncos, testének hátsó része gyengén tara- 
jos. Talpa egyszínű. Teste nyálkától csillog, a nyálka színtelen. 
Ha az állat teste mászás közben kinyúlik, elöl, a jobb oldalon meg- 
figyelhetjük a légzőnyílást. A meztelencsigák (helyesebben házat- 
lan csigák vagy csupaszcsigák) bőre alatt kis fehér mészlemezke 
van, ez a ház csökevénye, ami a házas csigák házának felel meg. 
Főleg éjjel mászkál, legfeljebb nagyobb esők után találkozhatunk 
vele nappal is. Csakis a nedves helyeken gyakori. Tápláléka friss 
és korhadt növényi részek, gombák. 


2. Óriás meztelencsiga (Limax cinereo-niger). H: 200-400. Színe 
a fehértől a feketéig változó, leggyakrabban sötétszürke vagy fe- 
kete, de lehet piros, sárga vagy barna is. Egyszínű vagy foltokkal 
tarkázott, esetleg sávos. Az előző fajra igen hasonlít, de jól meg- 
különbözteti attól hárompásztás talpa (a középső paszta világos, 
a két szélső sötétebb). Nagyobbra nő, mint az előző faj, bőre rán- 
cosabb, háttaraja erősebb. Nyálkája színtelen. Bőr alatti mész- 
lemezkéje 9-15 mm. Gyakori hegy- és dombvidékeinken. 


3. Élénk meztelencsiga (Arion subfuscus). H: 50-70. Színe sárga 
vagy vörösessárga, háta sötétebb, a törzs oldalán sötét, a láb sze- 
gélyénél sárgásfehér sávval. Talpa sárgásfehér, testének nyálkája 
sárga vagy narancssárga. Fő tápláléka a gomba. Hegy- és domb- 
vidékeinken elterjedt, az Alföldön ritka. 


4. Pince-meztelencsiga (Limax flavus). H: 80-110. Karcsú teste 
sárga, narancssárga vagy sárgásszürke, néha apró sötét foltokkal. 
Talpa egyszínű, nyálkája sárga. Éjjeli állat. Barlangokban, föld 
alatti lyukakban, kutakban, vermekben, pincékben él, többnyire 
emberi lakóhelyek közelében. Megeszi a legkülönbözőbb élelmi- 
szereket és ezek bomló hulladékait. 

1. Lantos meztelencsiga (Arion circumscriptus). H: 30-50. Színe 
szürkés-olajzöld, olajbarna vagy szürke. Háta sötétebb, talpa fe- 
lett világos sáv húzódik. Teste elülső részén (pajzs) sötét, lant 
alakú rajzolat látható. A fiatal állatoknak tarajuk is lehet, ez a fel- 
nőtt csigán hiányzik, de háta közepén világos ráncokból álló vo- 
nal fut. Talpának középső pasztája sötétebb, nyalkája színtelen. 
Lassú mozgású, lusta állat. Különösen a Dunántúlon gyakori, 
az Alföldről csak néhány helyről ismeretes. 


2. Kék meztelencsiga (Bielzia coerulans). H: 80-160. Legszebb, de 
meglehetősen ritka csupaszcsigánk. Mindig egyszínű. Színe leg- 
többször csillogó szürkéskék vagy azúrkék, de fűzöld, sötétzöld, 
ultramarinkék, feketéskék és lila is lehet. Taraja jól fejlett, nyál- 
kája sárgás. Meglehetősen gyors mozgású, karcsú állat. Tápláléka 
gomba, zuzmó, növény levelek. A többi házatlan csigához hason- 
lóan, ez is a nedves helyeket kedveli. Kárpáti csiga, nálunk a Bükk 
és a Sátor-hegységben él, újabban a Tornai Karszt területén is 
megtalálták. 


3. Kerti meztelencsiga (Deroceras agreste). H: 30-35. Karcsú teste 
sárgásfehér vagy húsvörös, gyakran apró sötét foltokkal tarká- 
zott. Taraja gyengén fejlett, talbpának középső pasztája többnyire 
világosabb a szélsőknél. Erdőkben, ligetekben, réteken, de szántó- 
földeken és kertekben is gyakori. Ha elszaporodik, a szántóföldi 
és kerti növények, az elvermelt, tárolt zöldség stb. megdézsmálá- 
sával érzékeny károkat okozhat. Nappal deszkadarabok, kőtörme- 
lék közt vagy a földben lyukakban húzódik meg. A mezőgazda- 
sági terményekkel akaratlanul is sokfelé elhurcolták, így általáno- 
san elterjedt és gyakori. 

1. Kórócsiga (Helicella obvia). K: 5-6, M: 7-12, Sz: 14-23. La- 
pos, korong alakú házának alapszíne krétafehér, szürkés vagy 
barnás árnyalattal. Egyszínű vagy barnás csíkokkal tarkázott. 
A csíkok elmosódhatnak. Szájadéka kerek, köldöke tág, tölcsér- 
szerűén táguló. Melegkedvelő csiga, száraz, füves helyeken, par- 
lagon hagyott szántóföldeken, töltéseken sokszor csapatostul ta- 
láljuk, a fűszálakra, kórókra, gizgazra felkapaszkodva. Alacso- 
nyabban fekvő tájainkon mindenütt gyakori, ma is terjedőben 
van. 


2. Pusztai csiga (Helicopsis striata). K: 5-6, M: 5-8, Sz: 8-16. 
Háza kisebb és kúposabb az előző fajnál. Színe sárgásfehér vagy 
szürkésfehér, barna csíkokkal díszített. A héj felszíne erősebben 
vagy finomabban bordázott. Szájadéka kerek, köldöke szűk. Ko- 
pár, főleg napsütötte helyeken él. Napközben mélyen lehúzódik 
a talajba. Leggyakoribb az Alföldön, de ismeretes a Dunántúl 
több pontján is. 


3. Nagyfogú csiga (Perforatella bidentata). K: 7-8, M: 4-7, Sz: 
7-9. Gömbölyded házának felülete finoman, szabályosan bordá- 
zott, alul sima, fénylő. Színe világos szarubarna, kerülete mentén 
és a varrat alatt világosabb csíkkal. Köldöke igen szűk, a ráhajló 
szájadékperem majdnem elfedi. Fekvő hold alakú szájadékában 
két erős fog látható. Nedves, mocsaras helyen, vizek partján a nö- 
vényzet alatt, ártéri égeresekben él. Hazánkban a Dunántúl nyu- 
gati és délnyugati feléből, az Alföldön a híres lápvidékről: Bátor- 
ligetről ismeretes. 


4. Tejfehér csiga (Monacha cartusiana). K: 6, H: 6, Sz: 9-19. 
Lapított-kúpos háza tejszerűen kékesfehér vagy barnásfehér. 
Utolsó kanyarulata erősen kitágul. Szájadéka hold alakú, ajak- 
duzzanata fehér vagy vörösessárga. Köldöke szűk. Szárazabb és 
nedvesebb réteken, bokros, füves területeken gyakori. 

1. Pelyhes csiga (Trichia hispida). K: 5,5-6, M: 4-5, Sz: 6-9. 
Háza lapított-gömbölyded, apró, sűrűn álló szőrökkel fedett, ame- 
lyek könnyen lehullanak, így leginkább csak a fiatal példányokon 
láthatók. Színe sárgás szarubarna vagy vörösbarna, kerülete men- 
tén világos csíkkal. Köldöke tág. Szájadéka félhold alakú, belső 
peremét többnyire fehér ajakduzzanat kíséri. Erdőkben és bokros 
területeken, patakok partján a sűrű növényzet közt vagy a földön, 
kövek és fadarabok alatt található. Leggyakoribb hegy- és domb- 
vidékeinken. Az Alföldön ritka. 


2. Egyfogú csiga (Trichia unidentata). K: 6-7, M: 5-6, Sz: 7-8. 
Hasonlít az előző fajhoz. Háza gömbölyded-kúpos, apró szőrök- 
kel fedett. Szarubarna, a kerülete mentén világosabb csíkkal. Szá- 
jadéka ferde hold alakú, belül találjuk a fehér ajakduzzanatot, 
ezen a fogszerű kiemelkedést. Köldöke nagyon szűk. Hegyvidéki 
erdőkben a lehullott lomb és kövek alatt él. Csak a Bükkből, a 
Tornai Karsztról, a Pilisből és Kőszeg környékéről ismeretes. 


3. Szemcsés csiga (Trichia erjaveci). K: 5-6, M: 7-10, Sz: 10-16. 
Lapított háza kékes hamuszürke vagy világos sárgásfehér. Héja 
csak fiatalkorban szőrös, a kifejlett állat háza finoman szemcsés. 
Utolsó kanyarulata erősen kitágul. Ajakduzzanata fehér, a héjon 
világos sávként áttűnik. Köldöke az utolsó kanyarulatnál erősen 
kitágul. Erdős, bokros helyeken él. Gyakori a Mecsekben, de elő- 
fordul másutt is a Dunántúlon, például Szekszárd mellett, és fel- 
bukkant újabban Budapest környékén is. 


4. Bokorcsiga (Euomphalia strigella). K: 5-6, M: 9-14, Sz: 13-21. 
Gömbölyded-kúpos háza világos szarubarna, néha vöröses árnya- 
latú, kerülete mentén világos csíkkal. Házát csak fiatalkorban fe- 
dik szőrök. Utolsó kanyarulata elöl, a szájadék táján erősen kiszé- 
lesedik, lehajlik. Ajakduzzanata erős, köldöke tág. Bokros, ligetes 
helyeken, elsősorban az alacsonyabb fekvésű területeken él. 

1. Vörösínyű csiga (Monachoides incarnata). K: 6, M: 8-13, Sz: 
12-17. Vöröses- vagy sárgásbarna háza gömbölyded-kúpos. Héja 
tompa fényű, mert igen finoman szemcsés-pikkelyes. Utolsó ka- 
nyarulata erősen kitágul, vége a szájadéknál kissé lehajlik. Szája- 
dékában jól fejlett, húsvörös ajakduzzanata van, ez a héjon bar- 
nássárga sávként tűnik át. Köldöke szűk. Erdős, bokros helyen 
él, a növényeken mászkál, vagy a lehullott lomb és fakéreg alá 
húzódik. A középhegységek és a dombvidékek csigája, az Alföl- 
dön csak ritka vendég. 


2. Hímzett csiga (Monachoides umbrosa). K: 5-6, M: 6-7, Sz: 
10-15. Lapos háza sűrün pikkelyes-szemcsés, világos szaruszínű. 
Utolsó kanyarulata erősen kitágul, kerülete szögletes. Szájadéka 
majdnem kerek, ajakduzzanata ritkán van. Köldöke igen tág. 
Az állat köpenye foltos, a foltok a házon áttűnnek. Árnyas, nyír- 
kos erdőkben, bokrok közt él, a Dunántúl nyugati és déli részén. 


3. Szőrös csiga (Monachoides rubiginosa). K: 5-6, M: 4-6, Sz: 
6-8. Apró termetű, vörösbarna házú csiga. Héjának felületét sű- 
rűn fedik apró szőrök. Kerületén többnyire sötét csík fut. Szája- 
déka kerekded, ajakduzzanata nincs. Köldöke nagyon szűk. Vizek 
mentén, nedves réteken a növényzeten vagy a korhadó növény- 
maradványok alatt tanyázik. 


4. Berki csiga (Bradybaena fructium). K: 5-6, M: 14-22, Sz: 16- 
26. Gömbölyded-kúpos házának színe fehér, sárgás- vagy vöröses- 
barna, kerülete mentén gyakran vörösbarna csíkkal. Utolsó ka- 
nyarulata erősen kitágul, szájadékában fehér vagy vöröses ajak- 
duzzanat van. Köldöke szűk. Az állat szürkésvörös vagy sárga, 
köpenye többnyire sötéten foltos, a foltok a héjon átlátszanak. 
Leggyakoribb a vizek partjait kísérő bokros, ligetes területeken, 
de szárazabb helyeken is felbukkan. A növényeken mászkál. Hegy- 
vidékeinken és a Dunántúlon elterjedt, az Alföldön ritkább 

1. Korongcsiga (Helicodonta obvoluta). K: 6-7, M: 4-6, Sz: 12- 
14. Lapos, korongszerű háza a tányércsigáéra emlékeztet, kanya- 
rulatai igen szorosan felcsavartak. Színe vörösbarna, ritkán álló 
szőrökkel fedett. Szájadéka háromkaréjú, széle kitüremlett, lilás- 
vörös ajakduzzanata van. Köldöke igen tág. Erdős-bokros he- 
lyeken az avarban, fadarabok, kövek alatt található. A hegyvi- 
déken mindennapos, helyenként a dombvidéki erdőkben is gya- 
kori, az Alföldről azonban nem ismeretes. 


2. Sávos csiga (Helicigona faustina). K: 5-6, M: 9-14, Sz: 14-22. 
Háza lapos, kissé kiemelkedő csúccsal. Színe vörösbarna vagy 
barnássárga. Sötétbarna csíkkal díszített, a csík fölött és alatt a héj 
világosabb. Ajakduzzanata gyenge, köldöke tág. Színe sötétszürke. 
A nedves helyeket kedveli. Mohával benőtt sziklákon, fatörzse- 
ken, vízparti növényeken, kövek alól kerül elő. Hegyvidéki csiga, 
nálunk a Börzsönyben, a Mátrában és a Bükkben él. 


3. Bánáti csiga (Helicigona banatica). K: 6, M: 17-21, Sz: 22-36. 
Háza alacsony, széles kúp alakú, a kanyarulatok peremén taraj 
fut végig, ez az utolsó kanyarulaton gyengébb. Színe sárgásbarna 
vagy zöldesbarna, kerülete fölött barna csík lehet. Ajakduzzanata 
jól fejlett, köldöke mérsékelten tág. Erdőkben, az avar alatt él. 
Erdély déli és délnyugati részében gyakori. Aradnál és Nagyvá- 
radnál eléri az Alföldet, és nemrég Magyarország területén is fel- 
bukkant. 


4. Háromfogú csiga (Isognomostoma isognomostoma). K: 5, M: 
6-8, Sz: 8-12. Lapított-gömbölyded háza finoman szemcsés és 
ritkán álló szőrökkel borított, vörösbarna színű. Szájadéka há- 
romkaréjú, ajakduzzanata belül lemezszerűen kiáll, rajta 3 fog- 
szerű nyúlvány ül. Köldöke szűk, résszerű. Hegy- és dombvidéki 
erdőkben él, nálunk Tapolca és Kőszeg környékén, a Bükk és a 
Tornai Karszt vidékén található. 

1. Ligeti csiga (Cepaea nemoralis). K: 5, M: 16-21, Sz: 19-25. 
Háza gömbölyded-kúpos, vastag héjú. Alapszíne világossárga vagy 
sárgás-vöröses. Egyszínű vagy egy-öt sötétbarna csíkkal tarkázott. 
Az egyes csíkok összeolvadhatnak szélesebb övekké. Szájadéka 
széles hold alakú, ajakpereme a köldökre hajlott, és azt elfedi. 
A szájadék boltozata, ajakpereme és gyengén fejlett ajakduzzanata 
barna. Erdők szélén, ligetekben, bokros helyeken a növények szá- 
rán, levelén található. A Dunántúl nyugati és déli részén honos. 


2. Kerti csiga (Cepaea hortensis). K: 5, M: 13-18, Sz: 17-23. 
Az előző fajnál kisebb, kúposabb, ajakpereme és jól fejlett ajak- 
duzzanata fehér. Alapszíne citromsárga vagy világos rózsaszínű, 
gyakran egy-öt barna csíkkal díszített (a, b, c). Nedvesebb erdők- 
ben, ligetekben, kertekben él. A Dunántúl nyugati részén, továbbá 
a Duna menti erdőkben található. 


3. Pannon csiga (Cepaea vindobonensis). K: 5-6, M: 14-23, Sz: 
17-27. Háza gömbölyded-kúpos. A héj felszíne finoman, szabá- 
lyosan  vonalkás-bordás. Alapszíne  fehéressárga-barnássárga, 
barna csíkokkal. A napsütötte déli lejtők csigáinak alapszíne vilá- 
gos, csíkjai igen halványak. Utolsó kanyarulata a szájadéknál hir- 
telen lehajlik. Ajakpereme és ajakduzzanata világosbarna. Meleg- 
kedvelő állat. Száraz bokrosokban, gyepekben, erdőszéleken a nö- 
vények levelein, utak mentén, kőfalakon él. Az egyik leggyakoribb 
csiga hazánkban. 


4. Márványozott csiga (Helicigona [Arianta] arbustorum). K: 6, 
M: 15-24, Sz: 17-27. Gömbölyded-kúpos házának színe fénylő 
gesztenyebarna, szabálytalan szalmasárga foltokkal díszített. Ke- 
rülete mentén gyakran sötétbarna csík fut. Ajakduzzanata fehér. 
Ajakpereme a köldökre hajlik, és azt elfedi. Nedves erdőkben, lige- 
tekben, bokrokon, a lehullott lomb és fadarabok alatt él, a Duna 
mentén, a Pilis, a Börzsöny, a Bükk vidékén, a Dunántúlon. 

XXV. tábla 


1. Éti csiga (Helix pomatia). K: 5, M: 34-55, Sz: 35-55. Háza 
gömbölyded-kúpos, héja durván, szabálytalanul vonalkázott. 
Színe sárgásbarna vagy fehéresszürke, öt világosabb vagy söté- 
tebb barna, illetve lilásbarna csíkkal díszített, de a csíkok gyakran 
elmosódnak, összeolvadnak. Utolsó kanyarulata erősen kiöblö- 
södik. Ajakduzzanata fehér vagy kékesvörös, köldöke szűk, mert 
a kihajló ajakperem részben elfedi. A ház alakja és nagysága erő- 
sen változó. Az állat színe szürkéssárga, bőrét hossz- és kereszt- 
irányú mélyedések ripacsossá teszik. Erdőkben, ligetekben, bozó- 
tos helyeken, kertekben él. Nedvesebb és szárazabb területeken 
egyaránt előfordul. Friss és korhadt növényi részekkel táplálko- 
zik. Mészhéjú petéinek (csigatojás) átmérője kb. 2 mm, ezeket a 
csiga a talpával ásott gödörbe rakja. Házát télen szilárd, mésztar- 
talmú fedővel zárja el, ennek azonban a kopoltyús csigák száj- 
fedőjéhez nincs köze, nincs az állat talpához nőve. Az éti csiga 
a legnagyobb csigánk. A nyugat-európai országokban (Német- 
ország, Belgium, Franciaország, Svájc) finom csemegének számít, 
ezért nagy mennyiségben exportáljuk. Sajnos, túlzott gyűjtése 
miatt hazánkban száma egyre gyérül, maholnap kipusztulásától 
kell tartani. Újabban tenyésztésével is próbálkoznak. 


2. Ugarcsiga (Helix lutescens). K: 4, M: 31-33, Sz: 29-34. Ha- 
sonlít az előző fajhoz, de kisebb termetű, háza kúposabb, színe 
világossárga. Csíkjai halványak, de nem olvadnak össze. Száraz, 
meszes és homokos talajú domboldalakon, parlagon hagyott szán- 
tóföldeken él. Nálunk az Alföld északkeleti-keleti részein honos. 

XXVI. tábla 


KAGYLÓK 


1. Tompa folyamkagyló (Unio crassus). Hossza: 50-90. Széles- 
sége: 30-45. Teknője rövid, nincs kétszer olyan hosszú, mint 
amilyen széles. Búbját sűrű, koncentrikus ráncok fedik. A teknő 
vastag héjú, erős. Színe sötétzöld, sárgásbarna vagy sötétbarna. 
A teknő belső felületét szépen csillogó gyöngyházréteg borítja. 
Az állat a két teknő közül kinyúló lábával tolja magát előre a me- 
der homokjában, miközben barázdát hagy maga mögött. Az ilyen 
barázdát kell követni, végződésében rátalálunk a homokba be- 
ásott kagylóra. A vízben lebegő szerves törmeléket, apró állatká- 
kat , kiszűrve" táplálkozik. Elsősorban a folyók, patakok lakója, 
de előfordul nagyobb tavakban is, így például a Balatonban. 


2. Folyamkagyló (Unió tumidus). H: 60-94, Sz: 30-44. Teknője 
megnyúlt tojásdad alakú, kb. kétszer olyan hosszú, mint amilyen 
széles. Búbján ritkásan álló, durva zegzugos ráncok vannak. Színe 
olajzöld vagy gesztenyebarna, sokszor a búb tájáról kiinduló vi- 
lágosabb zöld sugarakkal díszített. Folyókban, patakokban, néha 
tavakban él. Gyakori az Alföldön és a Balatonban. 


3. Festőkagyló (Unió pictorum). H: 80-133, Sz: 40-55. Teknője 
megnyúlt, nyelv alakú, több mint kétszer olyan hosszú, mint 
amilyen széles. Alsó szegélye középen kissé homorú. Búbját apró 
dudorok fedik. Színe sárgás olajzöld vagy olajbarna. Álló- és 
folyóvizekben egyaránt előfordul. Különösen gyakori az Alföld 
vizeiben és a Balatonban. Nevét onnan kapta, hogy régebben a 
festők kagylóteknőket használtak a festék kikeveréséhez. A festő- 
kagylók és a folyamkagylók teknőjének gyöngyházrétegét a gomb- 
gyártásnál is felhasználták, jelentőségük a műanyag gombok tér- 
hódításával erősen csökkent. 

XXVII. tábla 


1. Tavikagyló (Anodonta cygnea). H: 120-200, Sz: 80-123. Tek- 
nője tojásdad körvonalú, búbja alig emelkedik ki, búbrésze előtt 
a teknő szárnyszerűen megnyúlt. Fogai nincsenek. Színe barnás- 
zöld, sárgászöld vagy sárga. Héja vékony, izombenyomatai gyen- 
gék. Alakja és nagysága igen változó. Iszapos fenekű állóvizek- 
ben él. Síkságon és dombvidéken gyakori, a Balatonban is el- 
terjedt. 


2. Lapos tavikagyló (Pseudanodonta complanata). H: 60-87, Sz: 
35-51. Teknője megnyúlt tojásdad alakú, igen lapos. Búbja alig 
emelkedik ki, két-három sorba rendeződött dudorok ülnek rajta. 
Fogai nincsenek. Színe sötétbarna. A folyóvizek csendesebb fo- 
lyású szakaszain és állóvizekben él. Ritka kagyló, a Dunából, 
Tiszából, Zagyvából, Drávából és a Balatonból ismeretes. 


3. Vándorkagyló (Dreissena polymorpha). H: 30-40, Sz: 15-20. 
Teknőjének legtöbbször megtört háromszögletű körvonala van. 
Búbja hegyes, egészen elöl helyezkedik el. Zárpárkányzatán fo- 
gak nincsenek. A teknő alapszíne sárgásszürke vagy zöldessárga, 
sötétbarna hullámos vagy zegzugos csíkokkal díszített. Lábának 
mirigyei finom fonalakat termelnek, ezzel a víz alatti szilárd tár- 
gyakra (cölöpökre, kövekre, hajók fenekére stb.) vagy éppenség- 
gel élő kagylók teknőjére erősíti magát. Többnyire csomókban, 
tömegesen telepszik meg. Előfordul, hogy a vízművek vezetékeit, 
vízszűrő berendezéseit olyan tömegben lepi el, hogy vízszolgálta- 
tási zavarokat okoz. Vándorkagylónak azért nevezik, mert a múlt 
század elejétől hazájából, a Kaszpi-tó és Fekete-tenger környéké- 
ről a víziutakon a hajókra tapadva szinte egész Európába eljutott, 
és ott elterjedt. Nálunk a Dunában és mellékfolyóiban él, a har- 
mincas évek elején a Balatonba is bekerült, és ott is elszaporodott. 

XXVIII. tábla 


1. Gömbkagyló (Sphaerium corneum). H: 15-25, Sz: 10-11. Tek- 
nője széles tojásdad alakú, nagyon hasas, így a két teknő együtt 
csaknem gömbszerű. Búbja majdnem középen fekszik. Apró fogai 
erősek. Színe szürkésbarna, gyakran sárgás övekkel díszített. Tek- 
nőjének alakja és nagysága erősen változó. Álló- és lassan folyó 
vizekben az iszapban él. Hazánkban az alacsonyabb területek vi- 
zeiben gyakori. 


2. Nagy gömbkagyló (Sphaerium rivicola). H: 20-25, Sz: 10-11. 
Az előző fajnál nagyobb, vastagabb héjú. Teknője széles tojásdad 
alakú, búbja majdnem középen fekszik. Felülete a teknő közepe 
tájától szabályosan, körkörösen bordázott. Színe sárgásbarna 
vagy olajbarna, esetleg vöröses. Elsősorban folyók, ritkábban na- 
gyobb tavak iszapjában él, szórványosan többfelé megtalálható 
az Alföldön és a Dunántúlon. 


3. Nagy borsókagyló (Pisidium amnicum). H: 8-11, Sz: 6-8. Tek- 
nője tojásdad körvonalú, hasas. Búbja a teknő középvonala mögé 
tolódott. Felszíne a búbtól kiindulva körkörösen vonalkás-bor- 
dás. Színe sárgásszürke vagy szürkésbarna. A teknő fogai aprók, 
de erősek. Folyók és nagyobb patakok vizében vagy nagyobb ta- 
vak parti vizeiben él. Rokonságába több apró borsókagylófaj tar- 
tozik, ezek egy részének teknője olyan hasas, hogy valóban apró 
borsószemre vagy egyéb növénymagra emlékeztet. 


4. Törékeny kagyló (Sphaerium [Musculium] lacustre). H: 8-16, 
Sz: 7-15. Teknője kerekded, négyszögletesbe hajló, lapos, de kö- 
zépen megduzzadt. Búbja kúposan kiemelkedik. Héja igen vékony, 
törékeny, szürkésfehér vagy sárgásfehér színű. Fogazata gyengén 
fejlett. Kisebb állóvizek, árkok, mocsarak, holtágak, tavak iszap- 
jában sokfelé megtalálható. 

